钦定古今图书集成/明伦汇编/氏族典/第084卷 > 胡元质
## 钦定古今图书集成/明伦汇编/氏族典/第084卷 > 胡元质

按《苏州府志》：“元质，字长文，长洲人。少颖悟，尚行义，中
进士。光宗即位，荐入为太学正，历秘书省正字、校书
郎、给事中，出守和州。太平、建康，皆有政绩。淳熙中，转
四川制置使，知成都，奏减蜀盐虚额钱，又请蠲夔路
九州民间岁置金银重币，蜀人德之。以敷文阁学士
吴郡侯致仕，卒。”